Na temelju članka 391. Zakona o vlasništvu i drugim stvarnim pravima ("Narodne novine" broj 91/96, 68/98, 137/99, 22/00, 73/00, 79/06, 114/01, 79/06, 141/06, 146/08, 38/09, 153/09, 143/12, 152/14. i 81/15. – pročišćeni tekst) i članka 6. stavka 1. Odluke o načinu raspolaganja, korištenja i upravljanja nekretninama i vrijednosnim papirima u vlasništvu Općine Legrad ("Službeni glasnik Koprivničko-križevačke županije" broj 10/16. i 19/17) i članka 10. Odluke o prodaji nekretnina u vlasništvu Općine Legrad, KLASA: 406-01/20-01/01, URBROJ: 2137/10-20-26 od 25. svibnja 2020. godine, objavljuje se 
 
JAVNI NATJEČAJ
za prodaju nekretnine u vlasništvu Općine Legrad

I.
	Predmet javnog natječaja je prodaja nekretnine u vlasništvu Općine Legrad:
-	 u k.o. Legrad, upisane u z.k.ul.broj 2283, katastarska čestica broj k.č.br. 3291/1, ulica Kralja Tomislava površine 1586 m2 koja  se sastoji od dvorišta površine 1554 m2 i gospodarske zgrade površine 32 m2, koje se prema PPUO Legrad nalazi na lokaciji predviđenoj za gospodarsku namjenu – proizvodnu (I1-proizvodna). 
	Početna cijena za nekretninu iz stavka 1. ovog natječaja iznosi 55.510,00 kuna, osim ukoliko ponuditelj kupuje nekretninu sukladno Programu mjera poticanja razvoja malog i srednjeg poduzetništva i obrtništva na području Općine Legrad za 2020. godinu.

II.
	U javnom natječaju mogu sudjelovati:
-	fizičke osobe (obrtnici) državljani Republike Hrvatske,
-	pravne osobe – domaća i strana trgovačka društva – subjekti malog gospodarstva (mikro, mali i srednji subjekti) koji ispunjavaju uvjete utvrđene Mjerom 1.1. Programa,
uz uvjet da imaju podmirene sve obveze prema Općini Legrad.

III.
	Ponuda se podnosi u pismenom obliku, na propisanom obrascu koji se nalazi u prilogu javnog natječaja, a može se preuzeti na internetskoj stranici Općine Legrad, www.opcinalegrad.hr ili u Općini Legrad. Ponuda se piše na hrvatskom jeziku i latiničnom pismu.
	Ponuda se podnosi u zatvorenoj omotnici i predaje u Jedinstveni upravni odjel Općine Legrad ili se šalje poštom preporučeno, na adresu: Općina Legrad, Trg Svetog Trojstva 52A, 48317 Legrad, s naznakom na prednjoj strani omotnice „Ponuda za natječaj za prodaju nekretnine – ne otvaraj“.
	Dan predaje ponude Općini, odnosno dan predaje pošti, osnosno ovlaštenom pružatelju poštanskih usluga smatra se danom primitka ponude.
	Rok za predaju ponude je 8 dana od dana objave obavijesti o raspisivanju javnog natječaja u tisku.

IV.
	Ponuditelj koji ne podnosi ponudu prema Programu mjera poticanja razvoja malog i srednjeg poduzetništva i obrtništva na području Općine Legrad za 2020. godinu je obvezan uplatiti jamčevinu u visini 5% iznosa početne cijene. Jamčevina se uplaćuje na račun Općine: HR2223860021822700005, poziv na broj: 68 7757-OIB, opis „jamčevina za kupnju nekretnine, k.č.br. 3291/1, k.o. Legrad. 
	Ponuditelj koji ponudu podnosi sukladno Programu iz stavka 1. ove točke nije obvezan uplatiti jamčevinu.
	Uplaćena jamčevina uračunava se u ukupni iznos kupoprodajne cijene.
	Ponuditeljima čije ponude neće biti prihvaćene, jamčevina će biti vraćena u roku do 15 dana od dana izbora najpovoljnije ponuditelja, bez prava na kamatu.
	Ukoliko ponuditelj  čija ponuda bude prihvaćena odustane od svoje ponude, gubi pravo na povrat jamčevine. U slučaju odustajanja prvog najboljeg ponuditelja, najboljim ponuditeljem smatrat će se slijedeći ponuditelj koji je ponudio najvišu cijenu, uz uvjet da prihvati najvišu ponuđenu cijenu prvog ponuditelja. Ukoliko dva ili više ponuditelja ponude istu cijenu, najpovoljnijom ponudom smatrat će se ponuda koja je zaprimljena ranije.
	Za ponuditelje koji podnose ponudu prema Programu mjera poticanja razvoja malog i srednjeg poduzetništva i obrtništva na području Općine Legrad izradit će se bodovna lista sukladno kriterijima utvrđenima Programom, a najpovoljniji ponuditelj je onaj koji će ostvariti najveći broj bodova sukladno općim i posebnim kriterijima. 
	Ponuda ponuditelja koji ponudi kupoprodajnu cijene manju od početne će se odbiti, osim ukoliko se ponuda podnosi prema Programu. 
	
V.
	Ponuditelji mogu izvršiti pregled nekretnine svakog dana tijekom trajanja natječaja uz prethodni dogovor s općinskim načelnikom.
	Odabrani ponuditelj obvezan je sklopiti kupoprodajni ugovor u roku najduže 30 dana od dana donošenja odluke o odabiru najpovoljnijeg ponuditelja.
	Odabrani ponuditelj može kupoprodajnu cijenu platiti jednokratno u roku 30 dana od dana sklapanja ugovora. U slučaju prekoračenja tog roka, kupac je dužan uz kupoprodajnu cijenu platiti i pripadajuće zakonske zatezne kamate koje se obračunavaju od dana dospijeća do dana plaćanja. Općina može raskinuti ugovor kada kupac zakasni s plaćanjem kupoprodajne cijene više od 30 dana, uz zadržavanje iznosa uplaćene jamčevine.
	U kupoprodajnom ugovoru o kupoprodaji nekretnine obvezno će se navesti da nema predaje posjeda niti prijenosa prava vlasništva na kupca dok on u potpunosti ne izvrši obvezu uplate kupoprodajne cijene na račun Općine.   
	Porez na promet nekretnina kao i sve troškove u svezi ovjere potpisa, upisa prava vlasništva u zemljišnim knjigama, te sve ostale troškove snosi kupac.
	Nepravodobne, nepotpune, nejasne, kao i ponude s ponuđenom cijenom nižom od utvrđene početne cijene, neće se razmatrati.
	Općinsko vijeće zadržava pravo odustajanja od prodaje nekretnine u vlasništvu Općine, poništenja javnog natječaja uz povrat uplaćene jamčevine kao i odbijanja ponuda, u svako doba do potpisivanja ugovora bez posebnog obrazloženja ponuditeljima, a da pri tome ne snosi materijalnu ili drugu odgovornost prema ponuditeljima.

VI.
	Pisana ponuda, koja mora biti potpisana, mora sadržavati:
- u potpunosti popunjen ponudbeni list sa svim traženim podacima (ime i prezime fizičke osobe sa nazivom tvrtke odnosno naziv pravne osobe sa adresom sjedišta),
- preslika izvoda iz sudskog ili obrtnog registra ne stariji od 30 dana računajući od objave natječaja u tisku – za pravne osobe (preslikom se smatra i ispis elektroničke isprave),
- dokaz o uplaćenoj jamčevini (ako je primjenjivo).

Obavijest o javnom natječaju objavljuje se u tjednom listu, a tekst javnog natječaja s prilozima objavljuje se na internetskoj stranici Općine Legrad, www.opcinalegrad.hr.  
Sve informacije mogu se dobiti radnim danom tijekom trajanja natječaja i to: ponedjeljak od 7.00 do 17.00 sati, utorak-četvrtak od 7.00 do 15.00 sati, petak od 7.00 do 13.00 sati, na tel. 048/863-241 ili 048/835-455 kao i na e-mail: opcina-legrad@kc.t-com.hr .

O P Ć I N A   L E G R A D

PONUDBENI LIST
Predmet javnog natječaja:  Prodaja nekretnine– neizgrađenog građevinskog zemljišta u vlasništvu Općine Legrad
			
PODACI O PONUDITELJU	

Naziv ponuditelja i sjedište ponuditelja

	
OIB	
	
Adresa za dostavu pošte:

Broj telefona:
		
Adresa e-pošte
		
IBAN
		
Osoba za kontakt
		
PODACI O DJELATNOSTI KOJA BI SE OBAVLJALA NA KUPLJENOJ NEKRETNINI	
Vrsta djelatnosti
(obavezno navesti)

Planirani broj radnika koje se namjerava zaposliti		
CIJENA	
PONUĐENA CIJENA:
(brojkama)
		
Uz ponudbeni list obavezno priložiti: 
- presliku izvoda iz sudskog ili obrtnog registra, ne stariji od 30 dana računajući od dana 
   objave javnog natječaja za prodaju nekretnina u tisku (elektronički ispis isprave) 
- dokaz o uplaćenoj jamčevini (ako je primjenjivo) 

U _______________, _____________2020. god.

                                                                              _____________________________                                                              
    (potpis ponuditelja ili ovlaštene osobe ponuditelja)